RS พุ่งเกือบ 4% แนะเก็งกำไร คาด Q4/60 กำไรโตเด่น
RS พุ่งเกือบ 4% แนะเก็งกำไร คาด Q4/60 กำไรโตเด่น โดยปิดตลาดภาคเช้า ราคาอยู่ที่ 25.25 บาท บวก 0.95 บาท หรือ 3.91% สูงสุดที่ 25.75 บาท ต่ำสุดที่ 24.20 บาท มูลค่าซื้อขายที่ 158.63 ล้านบาท
19 ธ.ค. 2560

ผู้สื่อข่าวรายงานว่า หุ้นบริษัท อาร์เอส จำกัด (มหาชน) หรือ RS ปิดตลาดภาคเช้า ราคาอยู่ที่ 25.25 บาท บวก 0.95 บาท หรือ 3.91% สูงสุดที่ 25.75 บาท ต่ำสุดที่ 24.20 บาท มูลค่าซื้อขายที่ 158.63 ล้านบาท

สำหรับปัจจัยที่ส่งผลให้ราคาหุ้นปรับตัวเพิ่มขึ้นในช่วงเช้าวันนี้ คาดว่ามาจากการที่นักวิเคราะห์คาดว่าในไตรมาส 4/60 จะมีกำไรโตเด่น
ด้าน บล.เคจีไอ ระบุในบทวิเคราะห์ (18 ธ.ค.) แนะนำ “เก็งกำไร” เป้าพื้นฐาน 28.25 บาท พร้อมทั้งประเมินแนวรับ 24 บาท แนวต้าน 25 บาท และถัดไป 27 บาท (Stop loss 23.5 บาท)
โดยฝ่ายวิจัยฯ คาดแนวโน้มผลการดำเนินงานไตรมาส 4/60 จะมีกำไรเด่นสุดในกลุ่มฯ เนื่องจากยอดรายได้ค่าโฆษณาของธุรกิจทีวีดิจิตอลที่คาดจะลดลงมากทั้งกลุ่มฯ ทำให้หุ้นตัวอื่นในกลุ่มเดียวกันลุ้นพลิกขาดทุน
ขณะที่คาดว่า RS จะมีผลการดำเนินงานเด่นจาก ธุรกิจเครื่องสำอาง อีกทั้งราคาหุ้นพักฐานจนเริ่มมี Upside ในเชิงพื้นฐาน 16%
 
 